Kyk: Voelgoed-video's maak harte warm te midde van chaos | Maroela Media
Te midde van die chaos wat tans in Suid-Afrika heers weens gewelddadige onluste en plundery wat landswyd plaasvind, het menslikheid, goedhartigheid en selfs 'n sin vir humor steeds deurgeskemer.
In Alberton, Gauteng, het 'n hoendervleis-geleentheid Woensdagaand spontaan buite die Netcare Union-hospitaal plaasgevind.
In die video weerklink die bekende gewyde lied "How Great Thou Art" oor 'n luidspreker terwyl personeel en besoekers aan die hospitaal in die parkeerterrein saam lofprysing gedoen het.
Jeanette Campbell het die oomblik op video vasgelê en dit op Facebook gedeel. Dié video is intussen nog sowat 2 000 keer gedeel.
Outside Union hospital Alberton ????
Posted by Jeanette Campbell on Wednesday, July 14, 2021
Werknemers van die Shoprite-winkel in Tugela, KwaZulu-Natal, het 'n slim plan bedink om plunderaars te fnuik deur liters kookolie op die vloer voor die winkel se deure uit te gooi.
Hulle plan – dat plunderaars hulle moses moet teëkom wanneer hulle op die kookolie gly en sodoende uit die winkel bly – het met lof geslaag en het in die proses duisende Suid-Afrikaners laat skaterlag.
Die skreeusnaakse petalje is in twee afsonderlike video's versprei en in die video waar die plunderaars val, kan gehoor word hoe 'n onbekende persoon uit sy maag uit lag. Sommige Facebook-gebruikers het daarop gewys dat sy lag bydra tot die humor van die video.
Die video's is reeds derduisende kere op sosiale media gedeel.
Posted by Updates with LolahM on Wednesday, July 14, 2021
Posted by Tamara Mohamed on Wednesday, July 14, 2021
'n Inwoner van Umhlanga in KwaZulu-Natal het besluit dit is nou so 'n goeie tyd soos enige om 'n Skotse doedelsak in die strate van die noordelike voorstede van Durban te bespeel.
Terwyl talle ander inwoners wagstaan by kruisings in dié kusdorp nadat plunderaars amok in die strate gesaai het, het 'n onbekende man op en af gestap terwyl hy die bekende Skotse volkslied, "Scotland the Brave", op 'n doedelsak speel.
Dit is nie bekend wie die persoon is wat die oorspronklike video geneem het nie. Hy skerts egter in die video: "As die Skotte oor die bult aankom … dan weet ek nie."
… and this is why South Africa is the greatest country in the world. Amidst the chaos, some humour. Now, we wait for Braveheart. #proudlysouthafrican
Posted by Vusi Thembekwayo on Wednesday, July 14, 2021
Dors plunderaars teiken al meer as 200 drankwinkels
Busse brand in Kaapstad
Mooi man, maak nuwe planne om hulle te fnuik. Die kookolie plan is puik. Moes net gom 'n entjie verder uitgegooi het.
Water kanon met verf en peper sproei.
Die gewone eerbare man op straat wat nie deur politici opgesweep kan raak nie, is keelvol vir die verwoesting in ons land. Die meeste mense wil net 'n eerbare lewe in vrede hier kan ly, maar ongelukkig is daar politici wat ter wille van 'n salaristjek en hul eie agenda als sal doen om daai vrede te vernietig.